Legal Document

Category: 230

Text:
Προεδρικό Διάταγμα 2000/13Ίδρυση Πανεπιστημίου Πελοποννήσου. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 6 παρ. 6 του Ν. 1268/82, όπως συμπληρώθηκε με το εδ. α της παρ. 1 του άρθρου 48 του Ν. 1404/83 και τροποποιήθηκε με το εδ. α της παρ. 2 του άρθρου 15 του Ν. 2640/98 (Α/206). β) Του άρθρου 15 του Ν. 2454/97. γ) Το άρθρο 29α του Ν. 1558/85, όπως προστέθηκε με το άρθρο 27 του Ν. 2081/92 και τροποποιήθηκε με το άρθρο 1 παρ. 2α του Ν. 2469/97. δ) Της απόφασης του Πρωθυπουργού και της Υπουργού Εσωτερικών Δημόσιας Διοίκησης και Αποκέντρωσης υπ αριθμ. 8211/1999 «Ανάθεση αρμοδιοτήτων στους Υπουργούς Εσωτερικών Δημόσιας Διοίκησης και Αποκέντρωσης Λ. Τζανή και Γ. Φλωρίδη» (Β 198). 2. Το γεγονός ότι δεν διατυπώθηκε η γνώμη του Συμβουλίου Ανωτάτης Παιδείας (ΣΑΠ), αν και ζητήθηκε με το υπ αριθμ. Β1/409Α/21.6.99 έγγραφο προς το ΣΑΠ και ότι έχει παρέλθει άπρακτη η προθεσμία που ορίζεται στο άρθρο 50 παρ. 3 του Ν. 1268/82. 3. Το γεγονός ότι δεν προκαλείται δαπάνη από τις διατάξεις του παρόντος εις βάρος του Κρατικού Προϋπολογισμού. 4. Την υπ αριθμ. 454/1999 γνωμοδότηση του Συμβουλίου της Επικρατείας μετά από πρόταση των Υπουργών Εθνικής Παιδείας και Θρησκευμάτων, Οικονομικών και του Υφυπουργού Εσωτερικών Δημόσιας Διοίκησης και Αποκέντρωσης. Άρθρο 1 Ίδρυση - Σκοπός - Νομικό Καθεστώς 1. Ιδρύεται Πανεπιστήμιο Πελοποννήσου. 2. Το Πανεπιστήμιο Πελοποννήσου είναι Ανώτατο Εκπαιδευτικό Ίδρυμα (ΑΕΙ), λειτουργεί ως νομικό πρόσωπο δημοσίου δικαίου (ΝΠΔΔ), πλήρως αυτοδιοικούμενο υπό την εποπτεία του Κράτους, η οποία ασκείται από τον Υπουργό Εθνικής Παιδείας και Θρησκευμάτων. 3. Ο σκοπός και η αποστολή του Πανεπιστημίου Πελοποννήσου καθορίζεται από το άρθρο 1 του Ν. 1268/82 κατά τα ισχύοντα περί ΑΕΙ, για την αντιμετώπιση των κοινωνικών, πολιτιστικών και αναπτυξιακών αναγκών της Πελοποννήσου, που αντιστοιχούν στις ακόλουθες επιστημονικές περιοχές: α) Κοινωνικές και ανθρωπιστικές επιστήμες. β) Επιστήμες Οικονομίας και Διοίκησης. γ) Τεχνολογικές επιστήμες και δ) Επιστήμες συναφείς με την παραγωγή και τη βιώσιμη ανάπτυξη. 4. Το νομικό καθεστώς του Πανεπιστημίου Πελοποννήσου διέπεται από τις διατάξεις του Ν. 1268/82, του Ν. 2083/92 και συμπληρωματικά από τις λοιπές διατάξεις που ισχύουν για τα ΑΕΙ. Άρθρο 2 Έδρα 1. Έδρα του Πανεπιστημίου Πελοποννήσου ορίζεται η Τρίπολη. 2. Με την ίδρυση των Σχολών, των Τμημάτων και των λοιπών παραρτημάτων του Πανεπιστημίου Πελοποννήσου μπορεί να καθορίζονται έδρες αυτών και σε άλλες πόλεις της Πελοποννήσου. Άρθρο 3 Διοίκηση 1. α) Μέχρι την έναρξη της κατά το άρθρο 15 του Ν. 2454/97 αυτοδύναμης λειτουργίας του, η διοίκηση και διαχείριση του Πανεπιστημίου Πελοποννήσου ασκείται από εννεαμελή Διοικούσα Επιτροπή. Ως μέλη της διοικούσας επιτροπής ορίζονται: i) μέλη ΔΕΠ των ΑΕΙ της χώρας ή Έλληνες επιστήμονες που κατέχουν αντίστοιχες θέσεις σε ομοταγή ΑΕΙ του εξωτερικού ή ii) πρόσωπα αναγνωρισμένου κύρους προερχόμενα από το χώρο των επιστημών, των γραμμάτων και των τεχνών ή iii) πρόσωπα με εξέχοντα ρόλο στην πολιτική, κοινωνική, οικονομική, πολιτισμική παραγωγική δραστηριότητα της Πελοποννήσου ή iν) πρόσωπα με εξέχουσα θέση στο χώρο των φορέων του αποδήμου ελληνισμού και ειδικότερα των προερχομένων από τις περιοχές της Πελοποννήσου ή ν) πρόσωπα με γνώσεις και πείρα σε θέματα σχεδιασμού, οργάνωσης και διοίκησης ΑΕΙ. β) Η σύνθεση της Διοικούσας Επιτροπής καθώς και η διοικητική της υποστήριξη καθορίζονται με απόφαση του Υπουργού Εθνικής Παιδείας και Θρησκευμάτων που δημοσιεύεται στην Εφημερίδα της Κυβερνήσεως. γ) Η οργάνωση και λειτουργία της Διοικούσας Επιτροπής διέπεται από τις διατάξεις του άρθρου 19 του Ν. 1599/86 και από τις γενικές αρχές περί συλλογικών οργάνων της Διοικήσεως. δ) Ως έδρα της Διοικούσας Επιτροπής ορίζεται η Τρίπολη. Η Διοικούσα Επιτροπή μπορεί να συνεδριάζει και στην Αθήνα. 2. Η Διοικούσα Επιτροπή ασκεί όλες τις αρμοδιότητες των πανεπιστημιακών οργάνων διοίκησης. 3. Έργο της Διοικούσας Επιτροπής είναι επίσης η επεξεργασία και υποβολή ολοκληρωμένου σχεδίου ίδρυσης ακαδημαϊκών μονάδων, οργάνωσης, λειτουργίας, ανάπτυξης και χωροθέτησης του Πανεπιστημίου Πελοποννήσου, καθώς επίσης και η διατύπωση εισήγησης για τη διασφάλιση των αναγκαίων πόρων, την υποδομή και τη διαδικασία στελέχωσης του Ιδρύματος. Η Διοικούσα Επιτροπή υποβάλλει το ανωτέρω σχέδιο στον Υπουργό Εθνικής Παιδείας και Θρησκευμάτων εντός ενός έτους από την ημερομηνία διορισμού των μελών της. Άρθρο 4 Ισχύς Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος Προεδρικού Διατάγματος. Αθήνα, 14 Ιανουαρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ. ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ ΛΕΩΝΙΔΑΣ ΤΖΑΝΗΣ ΓΙΑΝΝΟΣ ΠΑΠΑΝΤΩΝΙΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΓΕΡΑΣΙΜΟΣ Δ. ΑΡΣΕΝΗΣ (2) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 14 Τροποποίηση διατάξεων του καταστατικού του Ταμείου Προνοίας Δικαστικών Επιμελητών. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις της παρ. 1 του άρθρου 9 του Ν. 2042/1992 (Α 75). 2. Τις διατάξεις των άρθρων 23 παρ.1 εδ. στ, 24 παρ. 1 και 2 εδ. γ και 26 παρ. 1 και 27 παρ. 1 εδ. δ του Ν. 1558/85 (Α 137). 3. Τις διατάξεις του άρθρου 15 του Π. Δ/τος 213/1992 (Α 102). 4. Τις διατάξεις του Π. Δ/τος 372/95 (Α 201). 5. Τις διατάξεις του άρθρου 29Α του Ν. 1558/85 (Α 137) το οποίο προστέθηκε με το άρθρο 27 του Ν. 2081/92 (Α 154) καθώς το εδάφ. α~ της παρ. 2 του άρθρου 1 του Ν. 2469/1997 (Α 38). 6. Την αρ. οικ. 1749/4.11.98 κοινή απόφαση του Πρωθυπουργού και Υπουργού Εργασίας και Κοινωνικών Ασφαλίσεων (Β 1171). 7. Τα αρ. 5/16.3.99, 7/5.4.99 αποσπάσματα πρακτικών του Διοικητικού Συμβουλίου του Ταμείου Προνοίας Δικαστικών Επιμελητών. 8. Τη γνώμη του Συμβουλίου Κοινωνικής Ασφάλισης που διατυπώθηκε στην αρ.84/16.7.99 συνεδρίαση της ΚΙ~ περιόδου. 9. Τις διατάξεις της παρ. 3 του άρθρου 71 του Ν. 2084/1992 (Α 165). 10. Την αναλογιστική μελέτη του Μαΐου 1998 καθώς και το αρ. 52/64/28.4.99 έγγραφο της Δ/νσης Αναλογιστικών Μελετών της ΓΓΚΑ. 11. Το γεγονός ότι από τις διατάξεις του παρόντος προκαλείται δαπάνη σε βάρος του Ταμείου Πρόνοιας Δικαστικών Επιμελητών το ύψος της οποίας ανέρχεται στο ποσό των 33.750.000 δραχμών ετησίως το οποίο καλύπτεται από το οργανικό πλεόνασμα του Ταμείου. 12. Την αρ. 459/1999 γνωμοδότηση του Συμβουλίου της Επικρατείας ύστερα από πρόταση του Υπουργού Εργασίας και Κοινωνικών Ασφαλίσεων, αποφασίζουμε: Άρθρο 1 Το άρθρο μόνο του Π. Δ/τος 252/93 (Α 111), αντικαθίσταται ως εξής: «2. Για την αναγνώριση ενός έτους ασφάλισης, ο δικαστικός επιμελητής υποχρεούται να έχει πραγματοποιήσει το ελάχιστο όριο των πενήντα (50) πράξεων επιδόσεων κατά μήνα. Όσοι ασφαλισμένοι δεν πραγματοποιούν το παραπάνω ελάχιστο όριο συμπληρώνουν την μηνιαία εισφορά με ολόκληρα ένσημα ή με παράβολο. Η εισφορά αυτή καταβάλλεται υποχρεωτικά δια του ασφαλιστικού βιβλιαρίου στο οποίο επικολλούνται τα αποκόμματα των ενσήμων, των γενομένων πράξεων επιδόσεως καθώς και τα ολόκληρα ένσημα. Όσοι ασφαλισμένοι πραγματοποιούν επιδόσεις πέρα του ελαχίστου ορίου των πενήντα πράξεων επιδόσεων θα επικολλούν στο ασφαλιστικό βιβλιάριο, όλα τα αποκόμματα των γενομένων πράξεων επιδόσεων. Επίσης θα επικολλούν κατά μήνα το απόκομμα του ενσήμου εκθέσεως που χρησιμοποιούν για κάθε συντασσόμενη, έκθεση πρόγραμμα πλειστηριασμού, εγκατάσταση, αποβολή, έξωση, προσωποκράτηση και οποιοδήποτε διαμαρτυρικό το οποίο καταβάλλουν οι ενεργούντες τις πράξεις αυτές ασφαλισμένοι και βαρύνουν αυτούς». Άρθρο 2 1. Η περίπτ. β της παρ. 2 του άρθρου 1 του Π. Δ/τος 286/96 (Α 286), αντικαθίσταται ως εξής: «β) Η παροχή οικονομικής ενίσχυσης μια φορά κάθε χρόνο στους ασφαλισμένους που νοσηλεύθηκαν για λόγους υγείας ή τοκετού σε νοσοκομείο ή σε συμβεβλημένη με το ΤΥΔΕ ιδιωτική κλινική. Η οικονομική ενίσχυση ανέρχεται στο ποσό των 150.000 δρχ. και καταβάλλεται ύστερα από αίτηση του ασφαλισμένου, προσκόμιση βεβαιώσεως νοσηλείας, τουλάχιστον οκτώ (8) ημερών και ιατρικής γνωμάτευσης ότι αδυνατεί επί 15θήμερο να ασκήσει τα καθήκοντά του. Σε περίπτωση επέμβασης που δεν χρήζει νοσηλείας απαιτείται η προσκόμιση από τον ασφαλισμένο ιατρικής γνωμάτευσης δ/ντή κλινικής κρατικού νοσοκομείου ότι πρέπει να απέχει από την εργασία του τουλάχιστον επί 15θήμερο. Το παραπάνω ποσό, αναπροσαρμόζεται κάθε φορά με απόφαση του Υπουργού Εργασίας και Κοινωνικών Ασφαλίσεων κατόπιν πρότασης του Διοικητικού Συμβουλίου». 2. Στο τέλος της παρ. 2 του άρθρου 1 του Π. Δ/τος 286/96 (Α 286) προστίθεται περίπτ. γ, ως εξής: «γ) Η συμμετοχή του Ταμείου στις δαπάνες για την αποστολή παιδιών σε κατασκηνώσεις δημόσιες ή ιδιωτικές. Το Ταμείο καταβάλλει το 75% του ημερήσιου κατασκηνωτικού τροφείου όπως ορίζεται κάθε χρόνο με απόφαη του Υπουργείου Εργασίας και Κοινωνικών Ασφαλίσεων. Ο αριθμός των παιδιών δεν θα υπερβαίνει ετησίως τα διακόσια παιδιά. Σε περίπτωση που δηλώσει συμμετοχή μεγαλύτερος αριθμός παιδιών το Διοικητικό Συμβούλιο αποφασίζει για την επιλογή τους. Οι παραπάνω δαπάνες δεν μπορούν να υπερβαίνουν ετησίως το 5% των εσόδων του Ταμείου». Άρθρο 3 Η παρ. 3 του άρθρου 5 του ΑΝ. 2682/40 (Α 411), αντικαθίσταται ως εξής: «3. Σε ασφαλισμένους και υπαλλήλους του Ταμείου δύναται να παρέχονται προσωπικά δάνεια κατόπιν απόφασης του Διοικητικού Συμβουλίου του Ταμείου εγκρινομένης από τον εποπτεύοντα Υπουργό ως προς τη διάθεση κεφαλαίων για το σκοπό αυτό. Οι όροι και οι προϋποθέσεις χορήγησης των δανείων, το ύψος του χορηγουμένου ποσού, το ύψος του επιτοκίου, ο χρόνος και ο τρόπος εξόφλησης των δανείων και κάθε αναγκαία λεπτομέρεια καθορίζονται κατά περίπτωση με απόφαση του Διοικητικού Συμβουλίου του Ταμείου και πάντοτε μέσα στα πλαίσια των εκάστοτε αποφάσεων της Επιτροπής Νομισματικών και Πιστωτικών Θεμάτων της Τράπεζας της Ελλάδος». Άρθρο 4 Η περίπτ. δ της παρ. του άρθρου 4 του ΑΝ. 2682/1940 (Α 411) όπως ισχύει μετά την τροποποίησή της με το άρθρο μόνο του Π.Δ. 389/90 (Α 154), αντικαθίσταται ως εξής: «δ) Δέκα πέντε χιλιάδες δραχμές (15.000) που καταβάλλονται από κάθε διοριζόμενο ή επαναδιοριζόμενο δικαστικό επιμελητή σε Πρωτοδικείο της χώρας. Η καταβολή αυτή, γίνεται στο Ταμείο προ του διορισμού, το δε σχετικό γραμμάτιο πληρωμής επισυνάπτεται στην περίπτωση διορισμού μαζί με την αίτηση, η οποία είναι απαράδεκτη εφόσον δεν φέρει το σχετικό γραμμάτιο». Άρθρο 5 Η ισχύς του διατάγματος αυτού, αρχίζει από της δημοσιεύσεως στην Εφημερίδα της Κυβερνήσεως. Στον Υφυπουργό Εργασίας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος διατάγματος. Αθήνα, 20 Ιανουαρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ. ΣΤΕΦΑΝΟΠΟΥΛΟΣ Ο ΥΦΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΦΟΙΒΟΣ ΙΩΑΝΝΙΔΗΣ Φ (3) ΠΡΟΕΔΡΙΚΟ ΔΙΑΤΑΓΜΑ ΥΠ ΑΡΙΘ. 15 Έννοια, όργανα και διαδικασία διερεύνησης ατυχημάτων που προκαλούνται από πλωτά μέσα της Ελληνικής Αστυνομίας και του Πυροσβεστικού Σώματος. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Έχοντας υπόψη: 1. Τις διατάξεις: α) Του άρθρου 15 του Ν. 2622/1998 «Υπηρεσίες Συνοριακής Φύλαξης - Δήλωση περιουσιακής κατάστασης αστυνομικών και άλλες διατάξεις» (Α 138). β) Του άρθρου 22 παρ. 3 του Ν. 2362/1995 «Περί Δημοσίου Λογιστικού, Έλεγχος των δαπανών του Κράτους και άλλες διατάξεις» (Α 247). γ) Του άρθρου 29Α του Ν. 1558/1985 «Κυβέρνηση και Κυβερνητικά όργανα» (Α 137), το οποίο προστέθηκε με το άρθρο 27 του Ν. 2081/1992 (Α 154) και αντικαταστάθηκε από το άρθρο 1 παρ. 2α του Ν. 2469/1997 (Α 38). 2. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 3. Την 485/1999 γνωμοδότηση του Συμβουλίου Επικρατείας, ύστερα από πρόταση των Υπουργών Δημόσιας Τάξης και Εμπορικής Ναυτιλίας, αποφασίζουμε: Άρθρο 1 Έννοια ατυχήματος - ορισμοί Για την εφαρμογή του παρόντος διατάγματος οι ακόλουθες έννοιες έχουν την εξής σημασία: α) Ατύχημα θεωρείται κάθε συμβάν που προκαλείται από πλωτό μέσο της Ελληνικής Αστυνομίας (ΕΛ.ΑΣ.) ή του Πυροσβεστικού Σώματος (Π.Σ.) με συνέπεια: (Ι) την απώλεια ζωής ή τον τραυματισμό προσώπου επιβαίνοντος σε πλοίο ή πλωτό ναυπήγημα ή προσώπου που βρίσκεται στο υγρό στοιχείο, όπως θάλασσα, λίμνη, ποταμό, ή στον περιβάλλοντα αυτού χώρο, όπως προβλήτες, παραλίες, όχθες. (ΙΙ) την υλική ζημιά πλοίου ή πλωτού ναυπηγήματος ή την υλική ζημιά του μεταφερόμενου από αυτό φορτίου και (ΙΙΙ) την υλική ζημιά σε μόνιμες ή μη εγκαταστάσεις, που βρίσκονται στο υγρό στοιχείο ή στον περιβάλλοντα αυτού χώρο. β) Πλωτά μέσα είναι τα πάσης φύσεως πλοία ή βοηθητικά ναυπηγήματα, κατά την έννοια των άρθρων 3 και 4 του Ν.Δ. 187/1973 «Περί Κώδικος Ναυτικού Δημοσίου Δικαίου» (Α 261), που διαθέτουν και χρησιμοποιούν κατά την εκτέλεση της αποστολής τους η ΕΛ.ΑΣ. και το Π.Σ., τα οποία κυβερνούν - πλοηγούν - χειρίζονται στελέχη των ως άνω Υπηρεσιών, ως κυβερνήτες-χειριστές, που έχουν καταταγεί ή ορισθεί για το σκοπό αυτό. Άρθρο 2 Όργανα και διαδικασία διερεύνησης ατυχήματος 1. Οι κυβερνήτες - χειριστές πλωτών μέσων της Ελληνικής Αστυνομίας και του Πυροσβεστικού Σώματος σε περίπτωση ατυχήματος υποχρεούνται: α) να το αναγγείλουν αμέσως με τον προσφορότερο τρόπο στην αρμόδια κατά τόπο Λιμενική ή Αστυνομική Αρχή, ανάλογα κατά περίπτωση. β) να μεριμνήσουν για την εξασφάλιση των απαραίτητων αποδεικτικών στοιχείων για τις συνθήκες του και για τη μείωση ή αποφυγή κάθε περαιτέρω ζημιάς και γ) να το αναφέρουν εγγράφως εντός τριών (3) εργάσιμων ημερών από την ημέρα του ατυχήματος στην Υπηρεσία τους. 2. Η Υπηρεσία στην οποία ανήκει το πλωτό μέσο που προκάλεσε το ατύχημα αναφέρει αυτό, αμέσως μόλις λάβει γνώση, ιεραρχικά, σύμφωνα με τα ισχύοντα και ταυτόχρονα διατάσσεται Ένορκη Διοικητική Εξέταση (Ε.Δ.Ε.) για την εξακρίβωση των συνθηκών και των αιτιών του ατυχήματος καθώς και των ζημιών (θάνατος-τραυματισμός προσώπων-υλικές ζημιές κ.λ.π.) που προκλήθηκαν σε αυτό και σε τρίτους. 3. Την Ε.Δ.Ε. διενεργεί Αξιωματικός της Υπηρεσίας, στην οποία ανήκει το πλωτό μέσο ή άλλος που ορίζεται αρμοδίως για το σκοπό αυτό. 4. Πραγματογνωμοσύνη ενεργείται πάντοτε στα πλαίσια της Ε.Δ.Ε. και ανατίθεται σε Αξιωματικούς της Ελληνικής Αστυνομίας, του Πυροσβεστικού Σώματος ή του Λιμενικού Σώματος που διαθέτουν εξειδικευμένες γνώσεις ή σε άλλα αρμόδια θεσμοθετημένα όργανα. 5. Σε περίπτωση ατυχήματος που εμπίπτει στις διατάξεις του Ν.Δ. 712/1970 (Α 237) ο διενεργών την Ε.Δ.Ε. Αξιωματικός για την έκδοση πορίσματος υποχρεούται να λάβει αντίγραφο της έκθεσης του Ανακριτικού Συμβουλίου Ναυτικού Ατυχήματος (Α.Σ.Ν.Α.), η οποία δεν είναι δεσμευτική αλλά εκτιμάται ελεύθερα μετά των υπολοίπων αποδεικτικών στοιχείων. 6. Μετά την ολοκλήρωση της Ε.Δ.Ε. και εφόσον το ατύχημα οφείλεται σε αποκλειστική υπαιτιότητα των οργάνων της Ελληνικής Αστυνομίας ή του Πυροσβεστικού Σώματος, ο σχετικός φάκελος με μέριμνα της αρμόδιας Υπηρεσίας, σε περίπτωση υποβολής αίτησης των ζημιωθέντων από το ατύχημα, διαβιβάζεται στην Κεντρική Υπηρεσία του Νομικού Συμβουλίου του Κράτους (Ν.Σ.Κ.), το οποίο αποφαίνεται για εξώδικη και συμβιβαστική επίλυση της διαφοράς σύμφωνα με τις ισχύουσες περί Ν.Σ.Κ. διατάξεις. Άρθρο 3 Έναρξη ισχύος Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Δημόσιας Τάξης αναθέτουμε τη δημοσίευση και εκτέλεση του παρόντος διατάγματος. Αθήνα, 24 Ιανουαρίου 2000 Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ ΚΩΝ. ΣΤΕΦΑΝΟΠΟΥΛΟΣ ΟΙ ΥΠΟΥΡΓΟΙ ΔΗΜΟΣΙΑΣ ΤΑΞΗΣ ΕΜΠΟΡΙΚΗΣ ΝΑΥΤΙΛΙΑΣ ΜΙΧΑΛΗΣ ΧΡΥΣΟΧΟΪΔΗΣ ΣΤΑΥΡΟΣ ΣΟΥΜΑΚΗΣ Φ ΑΠΟΦΑΣΕΙΣ (4) Έγκριση πώλησης ξένων τραπεζογραμματίων από το Ταχυδρομικό Ταμιευτήριο. (Συνεδρίαση 48/12.11.99, θέμα 8) ΤΡΑΠΕΖΑ ΤΗΣ ΕΛΛΑΔΟΣ ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ Αφού έλαβε υπόψη: α) Την απόφαση ΕΝΠΘ 512/2/19.11.92 με την οποία εξουσιοδοτήθηκε το Ταχυδρομικό Ταμιευτήριο για την αγορά ξένων τραπεζογραμματίων για λογαριασμό της Τράπεζας της Ελλάδος, β) την ΠΔ/ΤΕ 2449/5.8.99 «Διαδικασία χορήγησης συναλλάγματος από τις τράπεζες για τρέχουσες συναλλαγές με το εξωτερικό και για κίνηση κεφαλαίων», γ) το 14352/169/23.6.99 (ΑΠ 21169) έγγραφο του Ταχυδρομικού Ταμιευτηρίου, και δ) το από 8.7.99 (ΑΠ 21267) έγγραφο της Διεύθυνσης Συναλλάγματος, αποφάσισε τα ακόλουθα: 1. α) Εγκρίνεται η πώληση από το Ταχυδρομικό Ταμιευτήριο ξένων τραπεζογραμματίων, μέχρι του ύψους των αγοραζομένων από αυτό κατά τα οριζόμενα στην απόφαση ΕΝΠΘ 512/2/19.11.92. β) Η πώληση ξένων τραπεζογραμματίων θα διενεργείται από το Ταχυδρομικό Ταμιευτήριο σε κατοίκους και μη κατοίκους Ελλάδος για ταξιδιωτικούς σκοπούς μέχρι του ορίου του χορηγουμένου συναλλάγματος χωρίς δικαιολογητικά, όπως καθορίζεται από τις διατάξεις της παραγρ. 1α της ΠΔ/ΤΕ 2449/5.8.99 και σύμφωνα με την προβλεπόμενη στην εν λόγω Πράξη διαδικασία. 2. α) Ανατίθεται στη Διεύθυνση Συναλλάγματος να καθορίσει τους ειδικότερους όρους εκχώρησης τυχόν αδιάθετων ξένων τραπεζογραμματίων καθώς και την παροχή στατιστικών στοιχείων στην Τράπεζα της Ελλάδος. β) Διευκρινίζεται ότι το Ταχυδρομικό Ταμιευτήριο υπόκειται στις διατάξεις περί ενημέρωσης των συναλλασσομένων με τα πιστωτικά ιδρύματα για τους όρους που διέπουν τις τραπεζικές συναλλαγές, σύμφωνα με τα οριζόμενα στην Εγκύκλιο Διοίκησης 21/24.10.95 της Τράπεζας της Ελλάδος, όπως εκάστοτε ισχύει. Από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού. Η απόφαση αυτή να δημοσιευθεί στην Εφημερίδα της Κυβερνήσεως. Ο Πρόεδρος Τα μέλη Ο Γραμματέας Ακριβές αντίγραφο Αθήνα, 24 Ιανουαρίου 2000 Ο Γραμματέας Σ. ΠΑΠΑΔΟΠΟΥΛΟΣ